CELEX: 32013R1267
Language: sk
Date: 2013-12-05 00:00:00
Title: Vykonávacie nariadenie Komisie (EÚ) č. 1267/2013 z  5. decembra 2013 , ktorým sa dvestosiedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

6.12.2013   
            
            
               SK
            
            
               Úradný vestník Európskej únie
            
            
               L 326/39
            
         VYKONÁVACIE NARIADENIE KOMISIE (EÚ) č. 1267/2013
   z 5. decembra 2013,
   ktorým sa dvestosiedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 25. novembra 2013 sankčný výbor Bezpečnostnej rady OSN (ďalej len „BR OSN“) rozhodol o pridaní jednej fyzickej osoby do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2013
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení takto:
      Pod nadpis „Fyzické osoby“ sa dopĺňa tento záznam:
      
         „Abd-Al-Hamid Al-Masli [alias a) Abd-al-Hamid Muhammad Abd-al-Hamid Al-Masli; b) Abd-al-Hamid Musalli; c) Hamid Masli; d) Hamza al-Darnawi; e) Hamzah al-Darnawi; f) Hamza Darnawi; g) Hamzah Darnawi; h) Hamzah Dirnawi; i) Hamza Darnavi; j) Hamza al-Darnavi; k) Abdullah Darnawi; l) Abu-Hamzah al-Darnawi). Dátum narodenia: 1976. Miesto narodenia: a) Darnah, Líbya; b) Danar, Líbya. Štátna príslušnosť: Líbya. Ďalšie informácie: údajne sa zdržiava vo Waziristane, federálne spravovaných kmeňových územiach Pakistanu. Dátum zaradenia do zoznamu v zmysle článku 2a ods. 4 písm. b): 26. 11. 2013.“